**Ministru kabineta noteikumu projekta „Grozījumi Ministru kabineta 2009.gada 24.februāra noteikumos Nr.200 „Noteikumi par darbības programmas „Uzņēmējdarbība un inovācijas” papildinājuma 2.1.2.4. aktivitāti „Augstas pievienotās vērtības investīcijas””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas | Grozījumi Ministru kabineta 2009.gada 24.februāra noteikumos Nr.200 „Noteikumi par darbības programmas „Uzņēmējdarbība un inovācijas” papildinājuma 2.1.2.4. aktivitāti „Augstas pievienotās vērtības investīcijas”” (turpmāk – MK noteikumi Nr.200) nepieciešami, lai nodalītu, ka tie attiecas uz pirmo kārtu, jo 2011.gada 16.jūnija Eiropas Savienības fondu uzraudzības komitejā tika nolemts apstiprināt projektu iesniegumu atlases vērtēšanas kritērijus 2.1.2.4.aktivitātes „Augstas pievienotās vērtības” (turpmāk – 2.1.2.4.aktivitāte) otrajai kārtai. Tāpat pamatojoties uz 2011.gada 14.jūnija Ministru kabineta sēdes protokola Nr.36 21.§ 5.punktu, Ekonomikas ministrijai tika uzdots līdz 2011.gada 19.augustam sagatavot un iesniegt izskatīšanai Ministru kabinetā grozījumus MK noteikumos Nr.200, lai nodrošinātu atbilstību darbības programmas „Uzņēmējdarbības un inovācijas” papildinājumam. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.200, izdarot šādas izmaiņas:1. precizēt MK noteikumu Nr.200 nosaukumu, izsakot to šādā redakcijā: „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases pirmo kārtu”;
2. noteikt, ka noteikumi nosaka 2.1.2.4.aktivitātes pirmās projektu iesniegumu atlases kārtas īstenošanas kārtību;
3. svītrot atsauces uz turpmāko projektu iesniegumu atlases kārtu organizēšanu;
4. aktivitātē pieejamo finansējumu noteikt atbilstošu pirmajā atlases kārtā noslēgto līgumu par projektu īstenošanu finansējuma summai;
5. noteikt, ka neattiecināmi ir projekta īstenošanas laikā radušies papildus izdevumi vai sadārdzinājuma izmaksas. Minētā norma pastiprinās jau MK noteikumos Nr.200 noteikto prasību, ka finansējuma saņēmējs nedrīkst palielināt attiecināmo izmaksu kopsummu un finansējuma apjomu, un attiecīgi ir uzskatāms, ka tā neietekmēs finansējuma saņēmēja tiesisko paļāvību.
 |
| 5. Projekta izstrādē iesaistītās institūcijas | Projekts šo jomu neskar. |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
|  7. Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | 2.1.2.4.aktivitātes mērķa grupa ir komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Noteikumu projekts paredz samazināt 2.1.2.4. aktivitātes ietvaros pieejamā Eiropas Savienības fondu finansējuma apjomu līdz 57 506 987 latiem. |
| 4. | Tiesiskā regulējuma nefinansiālā ietekme | Finansējuma pārdale no 2.1.2.4. aktivitātes pirmās kārtas uz 2.1.2.4.aktivitātes otro kārtu ļaus nodrošināt kopējo aktivitātes mērķa sasniegšanu, vienlaikus uzlabojot un nodrošinot efektīvāku projekta iesniedzēju atlases procesu un turpmāko aktivitātes īstenošanu.  |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. Nepieciešamie saistītie tiesību aktu projekti | Noteikumu projekts ir saistīts Ekonomikas ministrijas sagatavoto Ministru kabineta noteikumu projektu „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām”. |
| 2. Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Projekta izpildi nodrošinās valsts aģentūra „Latvijas Investīciju un attīstības aģentūra”. |
| 2. Projekta izpildes ietekme uz pārvaldes funkcijā | Projekta izpilde tiks nodrošināta valsts aģentūras „Latvijas Investīciju un attīstības aģentūra” funkciju ietvaros. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Netiks radītas jaunas institūcijas, funkcijas tiks izpildītas valsts aģentūras „Latvijas Investīciju un attīstības aģentūra” funkciju ietvaros. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Projekts šo jomu neskar.  |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Projekts šo jomu neskar.  |
| 6. Cita informācija | Nav. |

**Anotācijas III., V. un VI. sadaļa – projekts šīs jomas neskar.**

Ekonomikas ministrs A.Kampars

Vīza: Valsts sekretārs J.Pūce

2011.10.13. 9:50

Māris Krūmiņš

67013082, Maris.Krumins@em.gov.lv